Han ble involvert i politikken i Albania etter at han hadde returnert til landet fra Østerrike-Ungarn. Han ble partileder for et reformparti og hans politiske tilhengere bestod av mektige føydale jordeiere (bej på tyrkisk). I 1920-årene innehadde han postene guvernør i Shkodër (1920-1921), innenriksminister (1920-1922) og øverstkommanderende for den albanske armé. Hans politiske rivaler var Luigj Gurakuqi og Fan Noli.